MSZC Kós Károly Építőipari, Kreatív Technikum és Szakképző Iskola

**KREATÍV ÁGAZAT felvételi 2025**

**Az alkalmassági vizsgára otthon elkészítendő feladatok leírása**

A Kreatív ágazat képességfelmérő felvételi elbeszélgetésének részét képezi a saját munkákat tartalmazó mappa (10-20 db munka), valamint az alábbi, otthon elkészített feladatok személyes bemutatása.

Kérjük, hogy munkáitokat legjobb tudásotok szerint készítsétek el, bátran kísérletezzetek!

1. feladat:

**Rajzold át, vagy nyomtasd ki szabadon választott méretben és elhelyezéssel a lenti vonalas ábrát és egészítsd ki! Bármely szabadon választható technikával dolgozhatsz! Légy kreatív és engedd szabjára a fantáziádat!**

Méret A/4 vagy A/3, a technika szabadon választott, bármely képzőművészeti technikával megoldható (ceruza, tus, tűfilc, vízfesték, tempera…, grafikai technikák, fotó, kollázs, digitális grafika…).



1. feladat

**Készíts versillusztrációt Christian Morgenstern A féléjfél című verséhez!**

Méret A/4 vagy A/3, a technika szabadon választott, bármely képzőművészeti technikával megoldható (ceruza, tus, tűfilc, vízfesték, tempera…, grafikai technikák, fotó, kollázs, digitális grafika…).

**Christian Morgenstern:
A féléjfél**

Féléjfél emeli kezét
s már éjféltől kong a vidék.

A kis tó szájtátva fülel,
szurdokeb vonítást lehell.

Házában fölriad a csig,
s a krumplegér sem aluszik.

Megáll, pihen a csalifény
egy szél törte ág tetején.

Pofát vág Zsófi, a ripők,
a holdjuh be is perli őt.

Szélfútt test bitón leng-suhan,
gyerek sír messzi faluban.

Csókot vált ez órába’ pont
két frissen eljegyzett vakond.

Hanem a lúdvérc a setét

erdőn nem rejti el dühét:

lám egy harisnya s benne láb

nem merült el, hol mély a láp.

Rikolt a holló: „Kár, be kár!
Mindennek vége, vége már!”

Féléjfél leejti kezét,
s már szunnyad ismét a vidék.

/Timár György fordítása/

Jó munkát kívánunk! Várunk szeretettel!